mentorvennoot » Groei- of uitbreidingsteun aan entrepreneurs
Groei- of uitbreidingsteun aan entrepreneurs
Ongeveer 1.8m nuwe besighede word elke jaar in Suid-Afrika gestig. Slegs 1.4% van hulle oorleef langer as 3 jaar. Dws elke jaar faal 98.6% of 1.775m van bestaande besighede.
Hierdie uitermate hoë faalsyfer is volgens navorsing die gevolg van twee hoofoorsake.
Gebrekkige vermoëns om persoonlike finansies effektief te hanteer lei tot die oneffektiewe finansiële prestasie van ‘n entrepreneur se besigheid.
Gebrekkige insig in die gevolge van besigheidsbesluite op langtermyn finansiële prestasie.
Ten spyte van Staats-, kommersiële- en opvoedings-instansies wat biljoene Rande se opleidingskursusse vir entrepreneurs verskaf, faal hierdie besighede nogtans, omdat kritiese insigte en vaardighede wat benodig word om in die praktyk ‘n sukses van ‘n nuwe besigheid te kan maak, slegs in hoogs uitsonderlike gevalle in bestaande kursusse effektief ingebed word.
Mentorvennoot bied twee tipes steun aan entrepreneurs.
Nagraadse medewerkers van Mentorvennoot het op grond van die primêre oorsake van besigheidsfaling ‘n kursus ontwikkel wat op stewige finansiële- en bestuursteorie gebaseer is maar wat so eenvoudig en plat-op-die-aarde verpak is dat ‘n spektrum van entrepreneurs wat dit al bygewoon het, vanaf ‘n geoktrooieerde rekenmeester aan die een end van die spektrum tot ‘n informele handelaar aan die ander end, dit insiggewend, waardevol en prakties gevind het. Hulle het ook ander insigte ontwikkel wat hulle self beskryf. (Vertaal uit Engels)
Dit oefen entrepreneurs om self ‘n simulasiemodel van ‘n besigheid op so ‘n manier op te stel dat dit die gevolge wys van ‘n besigheidsbesluit op wins.
Dit is ‘n “inwoon”-kursus om te verseker dat die kernbeginsels behoorlik ingebed word.
Kursusse sal in Afrikaans of Engels of Xhosa aangebied word na gelang van bywoningsgetalle.
Kursusse word per geleentheid volledig of gedeeltelik deur Staats-, korporatiewe en privaat instansies geborg vir verdienstelike aansoeke. Tydens aansoek vir bywoning sal besonderhede verskaf word.
Korporatiewe tariewe is R2000 per dag, dws R6000 per kursus. Wegneem klasmateriaal is ingesluit in die prys.